સત્તાનો મદ હોય કે પછી રાહુલ ગાંધીએ જાહેરમાં તેમનું નામ લઈને વખાણ કર્યા હોવાનો નશો હોય, મણિશંકર ઐયરે મોદીને ચાવાળો કહીને 2014ની લોકસભાની ચૂંટણીઓનું રુખ પલટી નાખ્યું હતું. પ્રજા સમક્ષ ભાવનાત્મક મુદ્દાઓ લઇ જવામાં હોશિયાર એવા નરેન્દ્ર મોદીએ તરતજ ‘ચાય પે ચર્ચા’ નામક પ્રચાર અભિયાન શરુ કર્યું અને સામે ચાલીને પોતાને ચાવાળો કહેવા લાગ્યા જે આજ સુધી ચાલુ છે અને આ બે શબ્દો કાયમ કોંગ્રેસના ઘા પર મીઠું ભભરાવવાનું કાર્ય કરે છે.